กฎกระทรวง ฉบับที่ 11 (พ.ศ. 2527) ออกตามความในพระราชบัญญัติภาษีสรรพสามิต พ.ศ. 2527 ว่าด้วยหลักเกณฑ์และเงื่อนไขในการสั่งให้ดอกเบี้ยแก่ผู้ได้รับคืนเงินภาษี
กฎกระทรวง
กฎกระทรวง
ฉบับที่
๑๑ (พ.ศ. ๒๕๒๗)
ออกตามความในพระราชบัญญัติ
ภาษีสรรพสามิต
พ.ศ.
๒๕๒๗
ว่าด้วยหลักเกณฑ์และเงื่อนไขในการสั่งให้ดอกเบี้ยแก่ผู้ได้รับคืนเงินภาษี
------------

 อาศัยอำนาจตามความในมาตรา
๕ และมาตรา ๑๑๐ วรรคหนึ่ง แห่งพระราช
บัญญัติภาษีสรรพสามิต พ.ศ. ๒๕๒๗ รัฐมนตรีว่าการกระทรวงการคลังออกกฎกระทรวงไว้ 
ดังต่อไปนี้
 ข้อ
๑
ดอกเบี้ยที่จะให้แก่ผู้ได้รับคืนเงินภาษี ให้คิดดังต่อไปนี้
 (๑)
กรณีคืนเงินภาษีที่ชำระตามแบบรายการภาษี ไม่ว่าจะชำระพร้อมกับ
การยื่นหรือไม่
ให้เริ่มคิดดอกเบี้ยตั้งแต่วันถัดจากวันครบระยะเวลาสามเดือนนับแต่วันที่ยื่น
คำร้องขอคืนเงินภาษี
 (๒)
กรณีคืนเงินภาษีที่ชำระตามการประเมินของพนักงานเจ้าหน้าที่ หรือตาม
คำสั่งของพนักงานเจ้าหน้าที่ ให้เริ่มคิดดอกเบี้ยตั้งแต่วันชำระภาษี
 การคิดดอกเบี้ยตามวรรคหนึ่ง
ให้คิดจนถึงวันที่ลงในหนังสือแจ้งคำสั่งคืนเงิน 
หรือวันที่อนุมัติให้คืนเงินภาษีที่กรมศุลกากรเรียกเก็บเพื่อกรมสรรพสามิต
 ข้อ
๒ การคิดดอกเบี้ยตามข้อ ๑
จะคิดให้ต่อเมื่อได้มีการยื่นแบบรายการภาษี 
หรือคำร้องขอคืนเงินภาษีภายในกำหนดเวลาที่กฎหมายกำหนด
หรือภายในกำหนดเวลาที่ได้รับ
การขยายหรือเลื่อนให้
 การยื่นคำร้องขอคืนเงินภาษี
ผู้ยื่นคำร้องต้องนำเอกสารหรือหลักฐานต่าง ๆ 
ที่เกี่ยวข้องไปแสดงต่อพนักงานเจ้าหน้าที่ เพื่อพิสูจน์ว่าได้เสียภาษีเกินไปด้วย
 ในกรณีที่พนักงานเจ้าหน้าที่เรียกเอกสารหรือหลักฐานเพิ่มเติม
เพื่อตรวจสอบ
ว่าได้เสียภาษีโดยไม่มีหน้าที่ต้องเสีย หรือเสียเกินกว่าที่ควรต้องเสีย ผู้ยื่นคำร้องขอคืนเงินภาษี
ต้องนำเอกสารหรือหลักฐานไปแสดงต่อพนักงานเจ้าหน้าที่ภายในกำหนดเวลาที่พนักงาน
เจ้าหน้าที่สั่ง
แต่ไม่น้อยกว่าสิบห้าวันนับแต่วันที่ได้รับคำสั่งเป็นหนังสือ ในกรณีที่มีเหตุสมควร
อธิบดีมีอำนาจขยายกำหนดเวลาดังกล่าวให้ได้
แต่ให้ระงับการคิดดอกเบี้ยให้ในระหว่างกำหนด
เวลาที่ขยายให้จนถึงวันที่ได้ปฏิบัติตามคำสั่งของพนักงานเจ้าหน้าที่
 ถ้าผู้ยื่นคำร้องขอคืนเงินภาษีไม่ปฏิบัติตามคำสั่งของพนักงานเจ้าหน้าที่ภายใน
กำหนดเวลาที่กำหนด
หรือภายในกำหนดเวลาที่อธิบดีได้ขยายให้
ให้ระงับการคิดดอกเบี้ยตั้งแต่
วันสุดท้ายของกำหนดเวลาที่พนักงานเจ้าหน้าที่สั่งตามวรรคสาม

 ให้ไว้
ณ วันที่ ๑๙ พฤศจิกายน พ.ศ. ๒๕๒๗
  สุธี
สิงห์เสน่ห์
 
รัฐมนตรีช่วยว่าการ ฯ รักษาราชการแทน
 
รัฐมนตรีว่าการกระทรวงการคลัง

+---------------------------------------------------------------------------------------------------+
เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑๐
วรรคหนึ่ง แห่งพระราช
บัญญัติภาษีสรรพสามิต พ.ศ. ๒๕๒๗
บัญญัติให้อธิบดีหรือผู้ซึ่งอธิบดีมอบหมายสั่งให้ดอกเบี้ย
แก่ผู้ได้รับคืนเงินภาษีตามหลักเกณฑ์และเงื่อนไขที่กำหนดในกฎกระทรวง จึงจำเป็นต้อง
ออกกฎกระทรวงนี้

[รก. ๒๕๒๗/๑๖๙/๔๖พ./๑๙ พฤศจิกายน ๒๕๒๗]